12/07/2021 | Administración LocalMunicipal
Mugardos
Convocatoria proceso selectivo para a contratación laboral temporal do persoal da brigada de prevención e defensa contra incendios forestais do Concello de Mugardos 2021

ANUNCIO CONVOCATORIA E BASES DO PROCESO SELECTIVO PARA A CONTRATACIÓN LABORAL TEMPORAL DO PERSOAL DA BRIGADA DE PREVENCIÓN E DEFENSA CONTRAINCENDIOS FORESTAIS DO CONCELLO DE MUGARDOS 2021 Pola Resolución da Alcaldía núm.720/2021, de 06.07.2021, acordouse efectuar convocatoria do proceso selectivo de referencia e prestar aprobación ás bases que rexerán o mesmo, cuxo texto se transcribe de seguido: “ BASES PARA A CONTRATACIÓN LABORAL TEMPORAL DO PERSOAL DA BRIGADA DE PREVENCIÓN E DEFENSA CONTRAINCENDIOS FORESTAIS DO CONCELLO DE MUGARDOS 2021 COMPOSTA POR 1 XEFE DE BRIGADA, 1 PEÓN CONDUCTOR E 3 PEÓNS (ao abeiro da Addenda ao Convenio interadministrativo subscrito entre a Consellería do Medio Rural e a entidade local de Mugardos para a participación na prevención e defensa contraincendios forestais para o ano 2019, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020) (anualidade 2021). PRIMEIRA.-OBXECTO DA CONVOCATORIA É obxecto da presente convocatoria a contratación laboral temporal dunha brigada de prevención e defensa contraincendios forestais do Concello de Mugardos 2021 (1 XEFE DE BRIGADA, 1 PEÓN CONDUCTOR E 3 PEÓNS) polo sistema de concurso-oposición libre. Os postos están dotados coas seguintes retribucións brutas mensuais: Xefe de Brigada: Dous mil trece euros con noventa e cinco céntimos (2.013,95 €/mes). Peón conductor: Mil catrocentos sesenta e oito euros con un céntimo (1.468,01 €/mes). Peón: Mil trescentos cincuenta e un euros con dezanove céntimos (1.351,19 €/mes). SEGUNDA.-REQUISITOS DOS/AS ASPIRANTES 1. Para seren admitidos á realización das probas selectivas os/as aspirantes deberán reunir os seguintes requisitos: 1.1. Requisitos xerais: a) Ser español ou posuír a nacionalidade de calquera dos Estados membros da Unión Europea ou a dalgún dos Estados aos que sexa de aplicación a libre circulación de traballadores nos termos definidos no Tratado Constitutivo da Unión Europea, en virtude dos Tratados Internacionais celebrados pola Unión Europea e ratificados por España, todo elo nos termos do artigo 57 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público. b) Ter cumpridos os 18 anos de idade e non superar os 60 anos. c) Estar en posesión do título de graduado en educación secundaria obrigatoria ou graduado escolar ou equivalentes aos efectos laborais.(o certificado de escolaridade considérase equivalente ao Graduado Escolar segundo Orde de 20 de xuño pola que se establece a equivalencia do certificado de escolaridade e de outros estudos co título de graduado escolar regulado na Lei 14/1970, de 4 de agosto, xeral de Educación e financiamento da reforma educativa a efectos laborais). d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado do servizo de ningunha Administración Pública en virtude de expediente disciplinario nin atoparse inhabilitado, por sentenza firme, para o exercicio de funcións públicas. f) Presentación dun certificado médico no que se faga constar expresamente que o/a aspirante reúne as condicións físicas e sanitarias para a realización dos exercicios físicos que se especifican nas probas.( Achegarase xunto coa instancia ). 1.2.- Requisitos específicos: A) XEFE DE BRIGADA. - Estar en posesión do título de Enxeñeiro de Montes, Enxeñeiro Técnico Forestal, Técnico Superior en xestión e organización de recursos naturais e paisaxísticos, Técnico en traballos forestais e conservación do medio natural ou Formación Profesional equivalente - Estar en posesión do permiso de conducir tipo B. B) PEÓN CONDUCTOR - Estar en posesión do permiso de conducir tipo B.2. Todos os requisitos esixidos no apartado anterior deberán posuílos os/as aspirantes no día de remate do prazo para a presentación de solicitudes e conservalos, ao menos, ata o momento da formalización do contrato, no seu caso. TERCEIRA.-SOLICITUDES 1. As persoas que desexen tomar parte nas probas selectivas convocadas deberán facelo constar mediante instancia dirixida ao sr. Alcalde do Excmo. Concello de Mugardos. A instancia conterá, a lo menos, os datos persoais do solicitante coa súa dirección e a denominación da praza convocada á que opta e farase constar, expresamente, que se reúnen todas e cada unha das condicións esixidas na Base Segunda da convocatoria. - Os/as aspirantes que opten tamén á praza de xefe de brigada deberán achegar á instancia copia compulsada da titulación académica esixida e do permiso de conducir. - Os/as aspirantes que opten tamén á praza de peón conductor deberán achegar á instancia copia compulsada do permiso de conducir.2. O prazo para a presentación de solicitudes será de 5 días naturais contados a partir do día seguinte ao da publicación do anuncio da convocatoria no Boletín Oficial da Provincia.3. O medio preferente de presentación de solicitudes será a través da sede electrónica do Concello de Mugardos ( https://mugardos.sedelectronica. gal/ ). Cando a presentación se realice a través da sede electronica os arquivos que se anexen deberán ser, preferentemente en formato pdf e reducir ao máximo o número de arquivos anexados. A presentación de solicitudes poderá facerse tamén no Rexistro Xeral do Concello de Mugardos, ou ben en calquera das formas establecidas no artigo 16.4 da Lei 39/2015, do Procedemento Administrativo Común das Administracións Públicas; as solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso os/as aspirantes deberán comunicalo mediante telegrama, telefax ou ao enderezo electrónico: correo@concellodemugardos. gal durante o mesmo prazo que o de presentación de instancias. Actuarase de igual xeito, no caso de ser presentada a solicitude noutra Administración Pública.4. Coa solicitude acompañarase xustificante acreditativo de ter ingresado na conta corrente ES98- 2080-0205-7331- 1000- 0032 ABANCA, a cantidade de 5 euros (Artigo 4. Cuota tributaria, epigrafe 5.2 Dereitos de examen. Ordenanza Fiscal núm.9 reguladora da taxa pola expedición de documentos administrativos). Estarán exentos do pago dos dereitos de exame as persoas con discapacidade igual ou superior ao 33% (para o que deberá presentar o certificado de minusvalía correspondente) e para aquelas que figuren como demandantes de emprego durante o prazo, ao menos, de un mes anterior á data da convocatoria das probas selectivas nas que solicite a súa participación (para o que deberá presentar a certificación xustificativa expedida polo Servizo Público de Emprego correspondente). 5. - Fotocopia do DNI ou documento identificativo.6. Os/as aspirantes quedan vinculados aos datos que fixeron constar na solicitude, se ben os erros de feito que poidan advertirse poderán subsanarse ou repararse en calquera momento ben de oficio, ben a instancia de parte. CUARTA.-ADMISIÓN DOS ASPIRANTES 1. Rematado o prazo dos 5 días naturais fixado para a presentación de solicitudes a resolución da alcaldía acordará a aprobación da lista de admitidos/as e excluídos/as, con especificación, no seu caso, dos motivos de exclusión, a cal se publicará no taboleiro de anuncios da Casa Consistorial e na páxina WEB do concello.2. Os/as aspirantes excluídos/as disporán dun prazo de 2 días, contados a partires do seguinte ao da publicación do acordo, para poder subsanar ou emendar, no seu caso, o defecto que houbera motivado a exclusión. No suposto de producirse reclamacións deberá tomarse novo acordo estimándoas ou desestimándoas con publicación da lista definitiva no Taboleiro de anuncios e na páxina WEB do concello. No caso de non presentarse reclamacións polos aspirantes excluídos (de existir) a lista publicada terá carácter definitivo. QUINTA.-TRIBUNAL CUALIFICADOR O Tribunal cualificador deste concurso-oposición será designado pola Alcaldía-Presidencia do Concello de Mugardos Tódolos membros do Tribunal deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo e terán voz e voto. Os membros do Tribunal deberán absterse de intervir, comunicándoo ao sr. Alcalde cando concorran neles algunha das circunstancias previstas no artigo 23 da Lei 39/2015, do Procedemento Administrativo Común das Administracións Públicas, así como cando realizaran tarefas de preparación de aspirantes durante os cinco anos anteriores á publicación desta convocatoria. Así mesmo os/as aspirantes poderán recusar aos membros do Tribunal cando nos mesmos concorra algunha das circunstancias previstas para a abstención e de conformidade co establecido no artigo 24 da Lei 39/2015. Unha vez constituído o Tribunal tamén poderán incorporarse os outros vocais titulares que non concorreran á sesión constitutiva e, no seu caso, os suplentes. Os membros do Tribunal que asistan ás sesións do mesmo, percibirán dietas pola súa asistencia na contía legalmente establecida, sen prexuízo dos traballos previos de asistencia técnica que poidan realizar os asesores que tamén serán compensados na forma legalmente establecida. SEXTA.-COMEZO DOS EXERCICIOS 1. A data e hora na que deberá constituírse o Tribunal (aos efectos de valoración do concurso e elaboración das probas) será determinada pola Alcaldía mediante acordo, xuntamente coa aprobación da lista definitiva de admitidos e a data da celebración do primeiro exercicio, a cal publicarase mediante anuncio no taboleiro de anuncios e na páxina WEB do concello.2. Os/as aspirantes serán convocados para cada exercicio en chamamento único, quedando decaídos no seu dereito os opositores que non compareceran a realizalo, salvo os casos debidamente xustificados que serán resoltos motivadamente polo Tribunal.3. Os/as aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal, así como dos medios materiais adecuados e necesarios para a práctica dos mesmos. SÉTIMA.-DESENVOLVEMENTO DOS EXERCICIOS DAS PROBAS SELECTIVAS 1. En calquera momento o Tribunal poderá requirir aos/ás opositores/as para que acrediten a súa identidade.2. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “Y”, de conformidade co establecido na Resolución da Consellería de Facenda de 29 de xaneiro de 2021, pola que se publica o resultado do sorteo celebrado o 29.01.2021 (DOG núm.24 do 05.02.2021), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes.3. Se en calquera momento do proceso selectivo chegara a coñecemento do Tribunal que algún dos/as aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñer á Sr. Alcalde a súa exclusión indicando as inexactitudes ou falsidades observadas ós efectos procedentes.4. Concluído cada un dos exercicios da oposición correspondente, o Tribunal fará pública, no Taboleiro de Anuncios e na páxina WEB do concello, a relación de aspirantes que o superaran con indicación da puntuación obtida. Os opositores non incluídos na lista terán a consideración de non aptos.5. A relación de aprobados en cada exercicio polo Tribunal deberá publicarse no taboleiro de anuncios e na páxina WEB do concello, a lo menos con 12 horas de antelación, á nova reunión do Tribunal cando se trate do mesmo exercicio e con 24 horas de antelación cando se trate dun novo exercicio.6. Dende o total remate dun exercicio ou proba ata o comezo do seguinte deberán transcorrer a lo menos 72 horas e un máximo de 45 días naturais.7. Contra os acordos do Tribunal poderá interpoñerse recurso administrativo ante o órgano competente conforme ao previsto na Lei 39/2015, do Procedemento Administrativo Común das Administracións Públicas. As probas selectivas desevolveranse de acordo coa normativa sanitaria vixente no momento da súa realización. OITAVA.-COMEZO E DESENVOLVEMENTO DAS PROBAS SELECTIVAS a) FASE DE CONCURSO: A baremación de méritos será previa a a fase de oposición e non terá carácter eliminatorio. O máximo de puntos que se pode obter na fase de concurso non poderá ser superior a 4,00. O tribunal valorará os méritos alegados e xustificados documentalmente polos/as aspirantes conforme ao seguinte baremo: 1.- Experiencia profesional ou servizos prestados, ata un máximo de 3 puntos. a. Por servizos prestados en tarefas de extinción de incendios nunha administración pública: 0,15 puntos por mes, ata un máximo de 3 puntos. b. Por servizos prestados en tarefas de extinción de incendios na empresa privada: 0,10 puntos por mes, ata un máximo de 3 puntos.2.- Cursos, seminarios, congresos, xornadas, ata un máximo de 2 puntos. Participar en actividades formativas, sempre que se atopen relacionadas coas funcións a desenvolver, protección civil, incendios, emerxencias, salvamento, conducción, manexo de ferramentas, primeiros auxilios e organizados, ben por unha Administración Pública, a Academia Galega de Seguridade, unha Universidade ou impartidos por empresas privadas homologados por unha Administración Pública): - Por cursos de ata 10 horas de duración: 0,10 puntos ata un máximo de 0,30 puntos. - Por cursos de máis de 10 a 20 horas de duración: 0,20 puntos. - Por cursos de máis de 20 a 40 horas de duración: 0,30 puntos. - Por cursos de máis de 40 a 100 horas de duración: 0,40 puntos. - Por cursos de máis de 100 horas de duración: 0,80 puntos. A acreditación dos servizos prestados efectuarase mediante certificación expedida polo Secretario do Concello ou Entidade Pública onde se teñan prestado os servizos; para a empresa privada certificado de vida laboral expedido pola Tesoureria Xeral de Seguridade Social acompañado do certificado de empresa ou contrato de traballo no que conste a categoría na que se teñen prestado os servizos, e só se avaliarán os servizos prestados nos últimos cinco anos, referidos á data na que remate o prazo de presentación de solicitudes. Na acreditación de seminarios permanentes que duren un curso lectivo deberán especificarse o número de horas, no caso contrario valoraranse coa puntuación mínima. No suposto de que a duración do curso se exprese en días, establécese unha equivalencia de 5 horas por cada día de curso. A documentación que haberá de presentarse para xustificar os méritos que se alegan no apartado de  2.- Cursos, seminarios, congresos e xornadas” para a súa valoración conforme ao baremo indicado será a seguinte en cada caso: Para acreditar os méritos sinalados haberá de achegarse fotocopia compulsada dos documentos oficiais que os acrediten. Os puntos obtidos na fase de concurso sumaranse á puntuación obtida na fase de oposición aos efectos de establecer a orde definitiva de aprobados. Estes puntos non poderán ser aplicados para superar os exercicios da fase de oposición. A puntuación máxima a outorgar no apartado anterior será a seguinte: 4,00 puntos b) FASE DE OPOSICIÓN: PRIMEIRO EXERCICIO DE CARÁCTER OBRIGATORIO E ELIMINATORIO Proba de aptitud física. Realizarase a proba do banco. Emprégase un banco de 40 cm. de altura para homes e 33 para mulleres, co que se subirá e baixará a razón de 90 movementos por minuto (22,5 veces/minuto) durante un periodo de cinco minutos. O ritmo márcase cun metrónomo. Unha vez finalizado este tempo a persoa que realizou o exercicio reposará quince segundos e unha vez finalizados tomaráselle o pulso cun pulsómetro no dedo indice tomando o resultado transcurridos quince segundos. A proba realizarase nun local tranquilo. Necesitarase unha báscula para obter o peso dos/as candidatos/as. Cos datos obtidos, idade, peso e pulsacións, pasarase as tablas que se acompañan (Anexo I) e determinarase a capacidade aeróbica. Calificarase como apto-a/non apto-a. SEGUNDO EXERCICIO DE CARÁCTER OBRIGATORIO E ELIMINATORIO Realizarase unha proba de manexo de ferramentas precisas para o desenvolvemento das tarefas propias das prazas ás que se opta, durante o tempo máximo que determine o Tribunal. Puntuarase de 0 a 10 puntos. Sendo eliminados ós que obteñan unha puntuación inferior a 5 puntos. TERCEIRO EXERCICIO DE CARÁCTER OBRIGATORIO E ELIMINATORIO Exame médico. Son excluíntes as lesións de corazón, pulmón ou intestinais, os trastornos psicolóxicos, as incapacidades do aparato locomotor, as enfermidades infecciosas e a obesidade, a cegueira e a sordeira. Nas mulleres tamén será excluínte o embarazo. O oportuno recoñecemento médico realizarase na Sociedade de Prevención ou no centro médico que sinale o Concello, ao obxecto de obter o oportuno informe sanitario de calificación de aptitude laboral. Calificarase como apto-a/non apto-a. NOVENA.- CUALIFICACIÓN FINAL E RELACIÓN DE APROBADOS 1.- A cualificación final obterase sumando a puntuación obtida na fase de concurso e na fase de oposición, non computándose a fase de concurso a todos aqueles aspirantes que non superen a fase de oposición. Conformarase unha relación de aprobados/as, por orde de puntuación, sendo seleccionado para o posto de xefe de brigada o primeiro aspirante que reúna o requisito de titulación e carné de conducir tipo B, e do mesmo xeito, será seleccionado para o posto de peón conductor o/a primeiro aspirante ó posto de peón que reúna o requisito de dispor de carné de conducir tipo B. O resto dos integrantes da brigada será seleccionado seguindo a estrita orde de puntuación. Determinada a cualificación final dos/as aspirantes o Tribunal fará pública a relación de aprobados por orde de puntuación no Taboleiro de Anuncios da Casa Consistorial.2. O tribunal, en ningún caso, poderá aprobar nin declarar que superaron as probas selectivas un número superior de aspirantes ó das prazas. Calquera proposta de aprobados que contraveña o establecido anteriormente será nula de pleno dereito.3. Porén, o Tribunal ao cualificar cada uno dos exercicios non terá en conta a limitación anterior, a cal só se terá en conta para formular á Alcaldía a proposta coa puntuación final, os cales nunca poderán superar o número de prazas convocadas.4. No caso de empate nas puntuacións totais de dous ou máis aspirantes, este resolverase tendo en conta a maior puntuación obtida no segundo exercicio e se isto non fora suficiente pola puntuación obtida nos sucesivos exercicios ata que o empate se resolva. De persistir o empate resolverase pola orde que se establece para a baremación dos méritos. DÉCIMA.- APORTACIÓN DE DOCUMENTOS POLOS/AS ASPIRANTES PROPOSTOS/AS, NOMEAMENTO E TOMA DE POSESIÓN. Os/as aspirantes propostos/as presentarán, dentro do prazo de tres (3) días contados a partires da publicación da relación de aprobados, os documentos acreditativos de capacidade e requisitos esixidos na convocatoria - Documento Nacional de Identidade mediante fotocopia compulsada. - Titulación académica, mediante fotocopia compulsada (agás os/as que optaran ao posto de Xefe de Brigada, por tela aportado necesariamente xunto coa instancia). - Declaración xurada de non ter sido separado do servizo das Administracións Públicas e non estar incurso en algunha das causas de incapacidade ou incompatibilidade determinadas na lexislación vixente. Dentro do prazo indicado, e agás os casos de forza maior, os/as aspirantes propostos/as que non presenten a súa documentación ou non reunirse os requisitos esixidos, non poderán ser contratados e quedarán anuladas todas as súas actuacións, sen prexuízo das responsabilidades nas que incorrese por falsidade na instancia na que solicita tomar parte no concurso-oposición. Tódolos compoñentes da brigada, aínda que xa o recibisen en anos anteriores, realizarán un curso teórico práctico de formación sobre prevención e defensa contra os incendios forestais de 16 horas que será impartido por persoal competente na materia do curso: enxeñeiro de montes ou enxeñeiro técnico forestal, que incluirá alomenos os seguintes contidos: - A defensa contra os incendios forestais en Galicia, 1 h. - Comportamento do lume. Factores que inflúen na evolución do lume, 1 h. - Ferramentas, 1 h. - Extinción e liquidación, 1,5 h. - Conducción de vehículos todoterreo, 0,5 h. - Seguridade laboral en incendios forestais, 1 h. - Primeiros auxilios, 2 h. - Traballo co vehículo motobomba, 2,5 h. - Liñas de defensa e ferramentas, 2.5 h. - EPI e comunicación, 1 h. - Seguridade e saúde e Partes, 1 h. - Medios aéreos Embarque e desembarque. Posición de seguridade en descargas, 1 h. DECIMOPRIMEIRA.- CARÁCTER VINCULANTE DAS BASES As bases xerais e específicas desta convocatoria vinculan á Administración Municipal, aos Tribunais cualificadores e aos/ás aspirantes que participen no proceso selectivo convocado. DECIMOSEGUNDA.- INCIDENCIAS O Tribunal deste proceso selectivo queda facultado para a interpretación das bases da convocatoria, así como para resolver cantas dúbidas e incidencias produza a súa aplicación, a cuxo efecto poderá adopta-los acordos necesarios procurando a boa orde e desenvolvemento do proceso selectivo. DECIMOTERCEIRA.-LISTAS DE R ESERVA Con todos aqueles aspirantes que non sexan propostos para a súa contratación, e superaran todos os exercicios, elaborarase unha lista reserva, por orde decrecente de puntuación, os cales poderán ser chamados para futuras contratacións, derivadas de baixas, substitucións, etc. A vixencia da citada lista será a mesma que o periodo de contratación da brigada que resulte tras o presente proceso selectivo. Se un/unha aspirante renuncia á contratación será borrado da lista. Se presenta a súa renuncia durante a vixencia do contrato pasará a ocupar o último lugar da lista. DECIMO CUARTA.-RECURSOS As presentes Bases e cantos actos administrativos se deriven delas, e da actuación do Tribunal, poderán ser impugnadas polos interesados ante o órgano da xurisdicción contencioso-administrativa competente, conforme á Lei 29/1998, do 13 de xullo, reguladora da Xurisdición Contenciosa-Administrativa, no prazo de dous meses, contados dende a data do día seguinte da última publicación destas. Asimesmo, poderá presentarse o recurso potestativo de reposición ante a Sra. Alcaldesa-Presidenta, no prazo de un mes a contar dende a mencionada publicación, ou calquera outro recurso que se considere procedente, conforme ao establecido na Lei 39/2015, do Procedemento Administrativo Común das Administracións Públicas. Mugardos, abril de 2021. ANEXO I Prueba del banco. Coeficiente de salud para hombres Prueba del banco. Coeficiente de salud para mujeres Tabla de capacidad aeróbica ajustada a la edad SOLICITUDE DE ADMISIÓN A PROBAS SELECTIVAS NO CONCELLO DE MUGARDOS BRIGADA DE PREVENCIÓN E EXTINCIÓN INCENDIOS FORESTAIS 2021 (ao abeiro Addenda ao Conveniointeradministrativo subscrito entre a Consellería do Medio Rural e a entidade local de Mugardos para a participación na prevención e defensa contraincendios forestais para o ano 2020, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020). Dato a cubrir pola Administración: Nº DA SOLICITUDE: DATOS PERSONAIS: CONVOCATORIA: TITULOS ACADÉMICOS OFICIAIS: DOCUMENTACIÓN QUE SE ACHEGA SEGUNDO AS BASES DA CONVOCATORIA: A/O abaixo asinante solicita ser admitida/o ás probas selectivas a que se refire a presente instancia e DECLARA que son certos os datos consignados nela e que reúne as condicións esixidas para o ingreso e as especialmente sinaladas na convocatoria anteriormente citada, comprometéndose a probar documentalmente todos os datos que figuran nesta solicitude. En____________________________a______de________________________de__________ (sinatura) SR/SRA. ALCALDE/ALCALDESA DO CONCELLO DE MUGARDOS De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o Concello de Mugardos, con dirección Avda. Galicia, 45, 15620-Mugardos; CORREO@MUGARDOS. GAL.1.—FINALIDADE DO TRATAMENTO: Os datos serán empregados para prestarlle o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. PRAZO DE CONSERVACIÓN: Os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo.2.- LEXITIMACIÓN: Este tratamento de datos persoais está lexitimado polo consentimento que nos outorga a realizar a solicitude de prestación do servizo.3.- DESTINATARIOS DE CESIÓNS: O Concello de Mugardos non cederá os seus datos de carácter persoal.4.- DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O Concello de Mugardos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade.” Mugardos, 6 de xullo de 2021 O Concelleiro de Facenda, Persoal e Participación cidadá do Concello de Mugardos (delegación efectuada pola Resolución da Alcaldía núm.536/2021, do 24.05.2021) D. José Miguel Mahía Prados